Andri se dieetblog: "Somer-vrees"
JY LEES NOU Andri se dieetblog: "Somer-vrees"
Dis weer somer en tyd vir korthemde, kortbroeke en somersrokke. Vir die baie mense is ? dit die lekkerste tyd om hul pragtige bene en ferm armpies af te show, maar vir baie ander, is dit een groot vrees.
In die winter kon ons al die dele wat ons nie wil af show nie wegsteek deur 'n baadjie of 'n langbroek, maar nou kan ons nie.
As ek sien hoe lyk ander meisies raak ek jaloers, veral as ek hulle sien met 'n sjokolade! En steeds het hulle die mooiste bene en lyk hulle super sexy in hul somersrokkies.
Dis nou net daar waar ek die fout maak... Ek moenie jaloers raak nie! Ek wil nou 10 stappe vooruit spring en soos 'n maer model lyk, maar dis waar ek getoets word. Dit is nou net hier waar my wilskrag en wil vir sukses en positiewe resultate inkom...
Kry jou kop weer reg, eet bietjie gesonder en stap bietjie verder die week. Onthou, ons doen dit saam!
'n Gedagte vir die week wat my dra is: Voed jou liggaam met gesonde kos, want jou liggaam is 'n tempel van God!